

Poštovana/i koleginice/kolega,

Veliko nam je zadovoljstvo da najavimo konferencije **10th *World Conference on Physico Chemical Methods in Drug Discovery and Development*** i ***6th World Conference on ADMET and DMPK*** koje će istovremeno biti održane u okviru jubilarnog 10. skupa Međunarodne asocijacije fiziko-hemičara (*International Association of Physical Chemists* – IAPC). Konferencije će biti održane u zgradi Rektorata Univerziteta u Beogradu u periodu 4-6. septembar 2023. godine u organizaciji IAPC-a i Univerziteta u Beogradu – Hemijskog fakulteta.

Letnja škola pod nazivom **6th *European Summer School on Drug Development*** u trajanju od dva dana (2-3. septembar 2023), a namenjena prvenstveno studentima i mladim istraživačima, ali od koristi svima koji su zainteresovani za oblast, biće održana na Univerzitetu u Beogradu – Hemijskom fakultetu kao uvod i teorijska osnova za konferenciju.

Detaljne informacije o konferencijama i letnjoj školi dostupne su na internet stranici: <https://www.iapchem.org/index.php/iapc-10-home>.

Konferencije okupljaju naučnike i istraživače sa univerziteta i iz farmaceutskih kompanija iz svih delova sveta u cilju prezentacije originalnih naučnih istraživanja, razmene iskustava i diskusije o novim izazovima u dizajnu i razvoju lekova. Na konferencijama će biti prikazana najnovija dostignuća u razvoju i primeni fizičko-hemijskih metoda značajnih za proces dizajna i razvoja lekova. Neki od vodećih svetskih eksperata iz oblasti potvrdili su dolazak u Beograd.

**Kako se ovakav skup prvi put održava u Srbiji, nadamo se da ćete prepoznati njegovu važnost i uzeti učešće u njegovom radu. Zadovoljstvo će, verujemo, biti obostrano.**

**Za učesnike iz Srbije obezbeđene su niže kotizacije** (potrebno je direktno se obratiti nekom od članova lokalnog organizacionog tima ili na zvaničnu e-mail adresu konferencije   
**iapc-10@iapchem.org**).

Srdačan pozdrav,

**Lokalni organizacioni odbor** i

**dr Tatjana Verbić**, vanredni profesor

Univerzitet u Beogradu – Hemijski fakultet

Predsednik međunarodnog naučnog i organizacionog odbora

i lokalnog organizacionog odbora